
 1 THE
EXPLORERS

 


 


“Maraming taon na ang lumipas nang
ako ay nakatikim ng mga unang pagsubok na dumating sa aking
buhay... Nang ako ay magkamalay, natuto akong harapin ang mga bigay
sa akin ng mundong ibabaw...”

“...Marami na akong napagdaanan...
Ipinanganak sa mundong nabubuhay sa gulo at samu’t-saring giyera,
lumaki sa piling ng ibang tao, nabuhay ng maraming taon na may
sumpa... Akala ko noon ay tuluyan na akong nawala...”

“...Nagsimula akong maglakbay
mag-isa upang alamin ang lahat ng mga nangyayari sa aking buhay.
Akala ko noon ay magagawa ko na ang pinakamisyon kong ilantad ang
buong katotohanan sa buhay ko ng mag-isa...”

“...Ngunit nabigo
ako...”

“Nabigo ako sa inaasahan ko
noon... Na alamin rin kung sino at ano talaga ako!”

“Lumipas pa ang napakaraming
panahon, hanggang sa nagkaroon na ako ng mga kasama’t kaibigan...
At nagkaroon rin ng kakaibang kapangyarihan na biyaya ng haring
diyos... Nilagpasan ang mga napagdaanang pagsubok, maraming
nakalaban...”

“Karamihan sa mga sinasabi nila sa
akin ay... Ako raw ay hindi ordinaryong nilalang... Hindi ko
maintindihan kung bakit paulit-ulit na lang silang pumapasok sa
isip ko... Mula sa lahat ng mga taong nakakaharap ko
noon...”

“Mayroon pa raw silang
pinaniniwalang alamat patungkol sa amin. Ako at ang kakambal ko ay
may kinalaman raw sa tadhana ng lahat... Isang tadhana na hindi ko
naman maintindihan kung ano nga ba...”

“...Katulad na lamang ng sinasapit
ko ngayon... Na nabubuhay pa rin sa ilalim ng itim na sumpa...
Patay sa umaga... Buhay naman sa gabi...”

“Teka... S-Sino nga ba talaga ako?
Ano rin ba talaga ako? Ito ba ang sinasabi nila na
‘tadhana’?”

“Totoo ba ang lahat ng mga
sinasabi nila? Gustung-gusto ko nang alamin ang lahat ng mga
nakaraan mula nang isilang kami ng kakambal ko...”

“...Ang Kambal nga ba ng Tadhana?
O Kambal ‘raw’ ng Pagguho...”

“...Hinde! Hindi iyon mangyayari,
natatakot ako... Ayokong mangyari ang inaasahan ng mga
masasama...”

“AYOKO!”

“Gusto kong pigilan ang ganitong
tadhana, ngunit paano? Habang nasa ilalim pa rin ako ng itim na
sumpang ito mula pa noong pitong taon nang nakakaraan?”

“M-Magpipitong taon pa lang
pala... Oo, magpipitong taon na akong nabubuhay sa walang kuwentang
sumpa na ito!”

“Gusto ko nang mawala ito... Gusto
ko na uling mabuhay bilang isang normal na tao katulad ng mga
nakararami... Gusto ko nang maging malaya...”

“Pero paano? Hindi ko alam kung
paano hanapin ang lunas nito. Tama na...”

“Lalo pa’t...”

“...Malapit na naman ang kaarawan
ko...”

“Pakiusap... ang tanging
kahilingan ko na lamang sa nalalapit kong kaarawan ay sana...
T-Tuluyan nang mawala ang sumpang ito sa akin...”

“...habambuhay...”

“At sana... Mahanap ko na rin
kaagad ang lahat ng mga nakabaong katotohanan patungkol sa akin, at
sa mga nakaraan ko...”

“...At ang magiging tadhana, sa
nalalapit nang panahon...”

Kasalukuyang panahon. Pitong taon
na ang nakalipas mula nang huling nakalaban ng Explorers ang
Expland. Oo, natalo na nga ng tuluyan ang mga Expland at natapos na
ang mahabang labanan.

Matapos kalabanin ng Explorers ang
Expland ay hindi inasahan ng lahat ang biglaang pagdeklara noon ng
dating lider na si Spencer Briant sa bagong lider na papalit sa
kanyang puwesto sa DDE. Siya si Reinhardt Foster, na ngayo’y isa na
ring ganap na Master Wielder ng Darkness Element. At
ngayong pitong taon na siyang namumuno bilang DDE Leader,
hindi pa rin niya nalilimutan ang pait na nadarama niya mula nang
malaman niya noon na wala na pala ang kanilang ama, na matagal na
matagal na niyang hinahanap...

Sa loob ng pitong taong
katahimikan at normal na takbo ng mundo ay doon na nagkaroon ng
pagkakataon ang lahat ng mga Explorers na makapag-ensayo ng
napakatagal. Pakiramdam kasi ni Reinhardt na kahit normal na uli
ang takbo ng mundo ay hindi pa rin basta-basta nagtatapos ang
lahat. Maaari pa silang may makasagupa ng mas higit pa ang
tinataglay na lakas at galing kaysa sa Expland, at alam na iyon ni
Reinhardt kung sino sila.

“Bata pa lang ako noon... Kinuha
nila ako...”

Kaya, saka na siya gumawa ng
kautusan na mag-ensayo na ng mag-ensayo ang lahat para sa
paghahanda hanggat normal pa ang lahat. Panahon na upang
kabisaduhin ng mga Wielders ang kani-kanilang mga
kapangyarihan, mapa-Element Wielder o Magic Wielder
sila.

Sa loob ng kanilang pitong taong
pagsasanay ay marami na silang natutunan at natuklasan. Marami na
silang nakabisadong mga “magic commands”, gayundin ang mga
“summoning commands”. Pero hindi pa rin titigil sa
pag-ensayo ang lahat. Hindi pa rin iyon sapat.

“Mga Wielders,” tawag ni
Reinhardt sa mga nag-eensayong Explorers. “Maaari na kayong
magpahinga. You all did a very good job!”

“Hehehe, as always naman di
ba, Sir Reinhardt?” tanong na sagot ni Lucky.

“Pitong taon na ang nakakaraan
mula nang huli nating nakalaban ang mga Expland,” masayang wika ni
Isagani. “At sa matagal na matagal nang panahon ang lumipas ay
lubusan na tayong magkakilalang lahat ng tunay.”

“Tama ka d’yan Isagani,” si Clio.
“Marami na rin tayong mga natutunan sa mga bawat bagay na mga
napagdaanan natin.”

“Maging ako man...” mahinang wika
ni Reinhardt. “Ngayon ko lang rin nalaman kung ano nga ba talaga
ako bilang isang Explorer...”

“Hahaha, grabe tumatanda na tayo!”
si Claude. “Parang nararamdaman ko na!”

“O sige na,” nakangiting wika ni
Reinhardt. “Bumalik na kayong lahat sa mansyon. Maya-maya’y
makakabawi na kayong lahat.”

“Salamat Sir Reinhardt!”
wika ng lahat.

Tumawa si Reinhardt. “Kayo talaga!
Ilang beses ko pa bang dapat sabihin sa inyo na huwag na ninyo
akong tatawaging ‘sir’? Tawagin ninyo pa rin ako kung paano
tayo nagsasamang lahat. Pantay-pantay pa rin tayo.”

“Kuya Reinhardt!” masayang wika ni
Marion, na isa na rin palang DDE.

Ngumiti si Reinhardt at hinimas
nito ang ulo ng nagbibinata nang Explorer. Pumikit. “Tama ka
Marion... Tawagin ninyo ako kung paano n’yo ako nakilala bilang
ako...”

Bumalik na ang lahat sa loob ng
mansyon ng DDE. Sa lobby ng mansyon ang pagkikita-kita ng
lahat. Nagkawayan sa isa’t-isa.

“Tara at magsikain na muli tayo!”
sigaw ni Jon. “Whew, kapagod talaga ang long time
training!”

“Oo, kumukulo na nga ang tiyan ko
eh,” si Tyrone. “Hanep, matagal na pala tayong naninirahan dito.
Noong una ay naninibago pa ako.”

“Well, ganoon talaga sa
umpisa,” si Cyan. “Lahat talaga ay dadaan sa first
time!”

Lumingon ang lahat kay Cyan.
“Hanep talaga itong si Mr. Valedictorian na ngayon ay
Summa Cum Laude pa! Bumabanat na naman ng pamatay na
quote!”

“Hmpt, wala naman akong sinabing
quote doon ah!”

“Hinde, basta ‘pag ikaw na ang
bumabanat, nauutal na kami!” si Lucky. Tawanan.

Magkakasamang naglakad ang mga
magkakaibigan papunta sa marangyang dining hall ng DDE.
Always stick together na sila. Binigyan na rin ni Reinhardt
ng break ang iba pang mga DDE doon. Nang makarating na sila
sa hall ay sabay-sabay na silang nagsiupo. Kasama nila si
Marion.

Nasa kanyang hot seat na si
Reinhardt na mismong inuupuan noon ni Spencer noong siya pa ang
lider ng DDE. Solo na niya ang upuan sa dulo ng napakahabang mesa
sa dining hall.

“Matagal na rin akong nangangarap
ng tulad mo kuya Reinhardt,” si Marion. “Alam mo, gustung-gusto ko
talaga kayong dalawa ni kuya Xandir (Xandir na ang tawag ng mga
Explorers kay Prinsipe Maximus na siyang tunay na first name
niya) dahil pareho kayong magaling at deserving!”

Naalalang bigla ni Reinhardt ang
salitang “deserving” na pinag-awayan nila noon ni Tyrone
matapos nilang talunin ang Expland. Sinulyapan niya ng saglit ang
nakaupong si Tyrone na umiinom lang ng tubig. Wala, wala naman
itong kahit na anong reaksyon.

“Di ba kuya Reinhardt?”

“Ah, oo naman... Kung gayon
salamat ha, Marion?”

Bago kumain ang lahat ay nagdasal
muna sila sa pamumuno ni Isagani. “Maraming salamat po sa pagkaing
ibinigay po ninyo sa amin dito...”

Pagkatapos ay nagsipag-ayos.
Nagpatong ng mga table napkins sa kani-kanilang kandungan.
Nagpunas ng kani-kanilang kutsara’t tinidor, pati na rin ang mga
plato.

“Kainan na!” sabay-sabay na sigaw
ang lahat na parang mga bata at nagsimula na silang
kumain.

“Siguro tapos na talaga ang lahat,
ano?” tanong ni Shingue habang kumakain. “Napakatagal na ng panahon
nang talunin natin ang pinakamalakas na grupo noon na
Expland.”

“Oo nga e,” si Clio. “Napakatagal
nang panahon. Dahil doon ay tumigil na nga ng tuluyan ang
kaguluhan.”

Napatingin sina Reinhardt,
Zoroaster, at Xandir sa mga kumakain na Wielders at
nagtinginan ang tatlo sa isa’t-isa habang kumakain.

“Ay, sayang naman kung ganoon na
nga ang mangyayari!” si Lucky. “Sayang naman ang na-master
ko nang elemento ko kung hindi ko na magagamit
habambuhay.”

“Di bale, at least may
preparations pa rin...” si Genji.

“Haaayyy, saan na lang natin
magagamit ang ating kapangyarihan kung wala na ngang gulo?” si
Shingue. “Pero ang ikinaganda na lang nito ay ligtas na nga ang
mundo ng tuluyan.”

Patuloy pa rin sa pagkain ang
lahat nang biglang magparinig si Reinhardt. “Huwag kayong lahat
pakasisiguro. Natatandaan ninyo pa ba? Nag-uumpisa pa lang tayong
lahat. Hindi pa rin tayo kasinggaling ng Expland. Magsasanay pa rin
tayo ng magsasanay. Hindi pa iyan sapat. Maging handa pa rin
tayo.”

Patlang.

“Kung sabagay,” si Tyrone. “Isang
beses pa lang tayong may tinalo nang higit pa sa lakas nating
lahat,” at ngumuya. “Maging handa pa rin sakali mang may mangyari
na hindi natin inaasahan...”

“Tama ka diyan, Tyrone...” sagot
ni Xandir, at uminom ng tubig.

“SI IDOL!” masayang wika ni
Marion. “Sa wakas ay narinig ko na namang magsalita si
IDOL!”

“Marion,” si Clio. “Manahimik ka
nga...”

Patlang uli. Pagkatapos ng limang
minuto ay bigla namang tumunog ang smartphone ni Cyan.
Mabilis na sinilip ni Cyan ang kanyang text message. “Uh-oh!
Si tita Merlyn ang nag-text sa ‘kin.”

“O, eh ano naman kung
nag-text ang tita mo, Cyan?” tanong ni Claude.
“Nami-miss ka na ‘ata.”

“‘Eto sabi niya. Nitong nakaraang
linggo lang pala niya nabalitaan na Master Degree graduate
ako at Summa Cum Laude (nagpaparinig)! Atsaka... huli na rin
niyang nabalitaan na isa na rin akong DDE!”

“Ah okay,
iko-congratulate ka niya?” si Lucky.

“Oo, PUPUNTA DAW SI TITA DITO SA
ATIN NGAYON NA!”

“Wow,” si Genji. “Aba’y
welcome naman siya dito, pero ang tanong lang eh... Alam ba
niya ang papunta dito?”

Nakatingin pa rin sa kanyang
smartphone itong si Cyan. “H-Hindi ko alam eh, basta ang
sabi lang niya ay pupunta na daw siya dito ngayon...”

“Naku, mahirap ‘yan Cyan,”
nag-aalalang wika ni Zoroaster. “Baka akala niya eh nasa Hunsterdam
ka pa.”

“Hindi naman, kasi alam na ni tita
na DDE na ako.”

“Sino ang kasama ng tita mo
papunta dito?” si Reinhardt.

“H-Hindi ko rin alam eh, basta ang
sabi lang niya’y pupunta na raw siya dito ngayon.”

“Mahirap nga ‘yan,” si Lucky.
“Baka maligaw siya.”

“Tawagan mo,” suhestiyon ni
Xandir. “Habang nasa gitna pa siya ng biyahe.”

“Grabeh, napakalayo nito!” at
tumindig muna si Cyan sa kinauupuan at mabilis na nag-dial
ng smartphone. “Ah, long distance ito!”

Nag-ring ang kabilang linya
pero walang sumasagot. “Tita Merlyn, sumagot ka naman
po.”

Nagpatuloy sa pagkain ang mga
boys. Muling nag-dial si Cyan. Nag-ring uli
pero wala pa ring sumasagot.

Sumuko na si Cyan. “Si tita Merlyn
talaga, pinag-aalala pa tuloy niya ako, ni wala siyang ideya kung
paano ang papunta dito!”

“Alam mo Cyan, kung hindi na siya
nagtanong ng papunta dito ay marahil alam na niya ‘to,”
pampalakas-loob ni Isagani. “Baka malapit na siya dito.”

“Hindi ko inaasahan ang ganitong
text niya,” si Cyan. “Kung sabagay, napakatagal na rin ng
panahon noong huli kaming magkita...”

“Iyon nga ang ibig sabihin nu’n.
Sa madaling salita ay iko-congratulate ka niya and at the
same time ay nami-miss ka na rin niya!” si Claude.
“Basta ipagdasal mo lang ang kanyang safe trip!”

Bumalik uli sa kanyang kinauupuan
itong si Cyan. “Ingat na lang kay tita... Nag-aalala tuloy ako para
sa kanya...”

Pagkatapos ng kalahating oras,
hanggang ngayon ay nasa dining hall pa rin sila nang
dumating na nga ang tita ni Cyan. Agad itong pumasok sa loob ng
dining hall nang di inaasahan ng lahat. Sabay tawag.
“CYAN!”

Nagulat ang lahat, lalung-lalo na
si Cyan. “Tita?!”

“Oh Cyan! Oh Cyan!” at mabilis na
tumakbo ang tita ni Cyan papalapit kay Jon, na akala nito ay
mismong si Cyan. Niyakap ng mahigpit si Jon. Takang-taka ang
lahat.

“JON!” sigaw ng lahat na mga nasa
mukha ng pagtataka.

“OH, CYAN!” habang yakap-yakap ng
tita ni Cyan si Jon. “NAMI-MISS ko na ng sobra-sobra ang
pinakamamahal kong pamangkin! Kumusta ka na? Natutuwa ako sa iyong
great success...” at napaluha.

“Ah... T-Tita...” si Cyan,
namumula sa hiya.

“Cyan! Napakagaling mo talagang
bata ka!” at muling niyakap si Jon habang umiiyak sa tuwa.
“Napakatagal nang panahon nang huli kitang makapiling,” at pinisil
ang magkabilang pisngi ni Jon, saka lang niya napansin na wala
itong suot na salamin sa mata. “Cyan? Nawala na ang salamin mo sa
mata!”

“Actually tita,” sumagot si
Jon na pisil-pisil pa rin ng tita ni Cyan ang kanyang pisngi.
Tinuro si Cyan. “‘Ayun po ang inyong Mr. Incredible na si
Cyan at hindi po ako...”

Tiningnan munang mabuti ng tita ni
Cyan ang mukha ni Jon, pagkatapos ay si Cyan.

“AAAAYYYY!” namula tuloy sa
kahihiyan ang tita ni Cyan at mabilis na inalis ang mga kamay sa
magkabilang pisngi ni Jon. “P-Pasensya na iho,
magkamukhang-magkamukha kasi kayo ng buhok e, hehehe! Ngayon ko
lang napansing iba pala ang kulay ng buhok mo!” sabay takbo
papalapit naman kay Cyan. “Oh, Cyan! Nami-miss na kita!” at
muling lumuha.

“Ah eh, tita...” si Cyan. “P-Paano
kayo nakarating dito? I mean, paano po ninyo nalaman ang
papunta dito na mag-isa lang po kayo?”

Bumulong si Lucky kay Cyan. “Ei,
hindi ka pala magalang! Bukod sa ganyan agad ang tanong mo, eh
hindi ka pa nagmamano sa kanya.”

“Ooopppsss!” nagulat si Cyan at
niyakap na niya ng mahigpit ang kanyang tita, sabay nagmano. “Mano
po tita...”

“Ang galing talaga ng pamangkin
ko!” wika ng tita ni Cyan at hinalikan naman niya sa pisngi ng
kanyang pamangkin na parang bata.

Namula si Cyan, at pinigilan ang
tita. “Tita Merlyn, ‘wag po!”

Tawanan. Pagkatapos ay muling
tinanong ni Cyan ang kanyang tita kung paano ito nakarating sa DDE.
“Paano ako nakarating dito sa inyo? Kasi iho, matagal na ‘kong
lumipat ng ibang bahay na tatlong oras ang biyahe mula dito. Nang
makarating na ako malapit dito, may isang lalaking kakilala mo raw
ang naghatid pa sa akin dito.”

“T-Talaga po? Sino naman po
iyon?”

Nagtataka pa rin ang lahat nang
may nagsalita sa hall. “Uy, nahuli na ba ako sa kainan
diyan? Hehehe...”

Sabay lingon ng lahat sa
pinagmulan ng boses. “Pssst, dito!” at lumabas si Akira sa harap ng
hall. “Inuman na ba? Biro lang!”

“Akira?” si Clio.

“Ah oo, mga iho,” wika ng tita ni
Cyan. “Siya ang naging guide ko papunta dito kaya nakarating
ako ng ligtas.”

“Si Akira ang nagdala po sa inyo
dito?” si Cyan.

“Oo, siya ang naghatid sa akin
dito. Kasi, kahit naman ako eh hindi ko alam ang papunta dito. Baka
magta-taxi na lang ako,” at tumawa.

“Ba’t ka naman po naglakas-loob na
sumama sa kanya kahit hindi n’yo po siya kilala? Baka mamaya eh
sa’n ka na po tangayin ng pangit na ‘yan!” pabirong wika ni
Cyan.

“Nakita ko siya sa bandang
Fairview Street nang di sinasadya,” sagot ni Akira. “Doon ko
nalaman na patungo pala siya ng DDE kaya sinabi ko ang daan papunta
dito. Siyempre, hindi naman naniwala agad ang tita mo sa akin eh,
kaya ipinakita ko ‘tong family picture natin sa kanya!
Kasama ang pangit rin niyang pamangkin,” at ipinakita ni Akira ang
kanyang pocket-sized picture nilang lahat na
magkakasama. “At isa pa, ikinuwento ko pa sa kanya ang lahat ng
tungkol sa ‘yo!”

“Salamat sa paghatid mo sa akin
dito sa DDE guwapong ginoo, ha?” pasasalamat ng tita ni Cyan.
“Laking utang na loob ko sa iyo...”

“Ahm, walang anuman po,” si Akira,
nagkamot ng ulo. “Grabe naman po kayo, anlakas ng loob po ninyong
pumunta dito mag-isa!”

Yumuko ang tita ni Cyan, namula.
“Eh kasi, gusto ko lang talagang makita ang pamangkin ko.
Sobra-sobra ko na siyang nami-miss... Grabe din, isa na pala
siyang ganap na doktor!”

Nagkamot ng ulo si Cyan.
“Haaayy... Si tita Merlyn talaga...”

Lumapit naman si Akira kay
Reinhardt. “Pare, pasensya na ha? Noong una ay pinipigilan ko pa
siya na pumasok dito nang walang pahintulot sa iyo, eh kaso...” at
pinagmasdan ang mag-tita.

“‘Kaw talaga Akira,” nakangiti
naman si Reinhardt at tinapik ang balikat nito. “Naiintindihan ko
naman kung gaano niya nami-miss ang pamangkin niya ng
sobra-sobra, at hindi naman ako ganoon kahigpit!”

“Okay, pero nakakapanibago
na ngayong wala na ngang gulo ano?”

Tumigil si Reinhardt. Inalis na
niya ang nakapatong niyang kamay sa balikat ni Akira. Nag-isip muna
ng malalim. Maya-maya ay iniba ang topic. “Gusto mo bang
kumain?”

Naging tuldok ang mga mata ni
Akira sa di inaasahang tanong sa kanya ni Reinhardt.
“EH?!”

“Hindi nga, gusto mong kumain
Akira? Nagugutom ka na ba?”

“Um, bakit Rain?”

“Kung nagugutom ka na...” sabay
nagbiro. “Eh di umuwi ka na lang hahaha!!!”

Mas lumiit pa ang mga tuldok na
mata ni Akira. Tinapik uli ni Reinhardt ang balikat nito. “Biro
lang, Akira. Heto, kumain ka na dito kung gusto mo!”

Tumawa si Akira. “Sige, salamat
ha? Sinabi mo eh! Hindi ko na ito idadaan pa sa hiya dahil matatalo
naman ako sa ganitong pagkakataon!” at kinamayan si
Reinhardt.

Gabi na. Nandoon pa rin ang
kanilang bisita na tita ni Cyan. Inanyayahan na rin nila ito sa
kanilang hapag-kainan kasabay si Akira. Noong una ay nag-aalangan
pa ang tita ni Cyan dahil hindi ito sanay kumain na may kasabay na
ibang tao, lalo pa’t kung lalaki ang kasabay. Pagkatapos kumain ay
nag-tour ang magtita sa buong mansyon ng DDE. Laking tuwa ng
tita ni Cyan nang maikot nito ang buong mansyon for the first
time.

Nang magsama na ang magtita ay
saka na nagdesisyon si Reinhardt na ibalik uli sa pagsasanay ang
mga boys pagkatapos nilang magpahinga sa kabusugan. “Mga
DDE Wielders, bumalik na kayong lahat sa inyong pagsasanay.
Mamayang alas-otso, gawin n’yo na ang lahat ng gusto
ninyo.”

“It’s about time!” masayang
wika ni Claude. “Makakapag-warm up na uli ako!” sabay takbo
papalayo.

“Si Claude talaga, mahilig sa mga
physical activities,” si Lucky.

“Madali lang naman ‘yan dahil
mamaya, bahala na kayo kung anong mga gusto ninyong gawin,”
nakangiting wika ni Reinhardt. “Take your time!”

“YES SIR!” sigaw ng lahat
sabay alis.

Pumasok naman ang mga mayordomo sa
dining hall upang ligpitin na ang kanilang hapag-kainan.
Binati muna ni Reinhardt ang mga ito at sumagot naman sila ng
matatamis na ngiti sa kanya.

Umalis na rin ng hall si
Reinhardt nang makita niya doon si Zoroaster na nakasandal sa isang
pader. Binati siya nito. “Magandang gabi kuya...”

Napahinto sa paglalakad si
Reinhardt. “Zoroaster, ba’t nakatayo ka pa diyan? Anong
problema?”

Tumawa ng maikli si Zoroaster.
“May naalala lang kasi akong bigla eh, sana’y maalala mo
rin...”

Napaisip si Reinhardt.

“Mukhang malapit na malapit na ang
inaasahan natin pagkatapos nating antayin ang napakaraming
taon...”

“Zoroaster?”

Natawa si Zoroaster. “Kuya naman,
huwag ka nang magkunwari pa na wala kang alam! Mas marami ka pa
ngang nalalaman kaysa sa akin eh.”

“Hehehe, alam ko iyon
Zoroaster.”

“Tama lang na magsanay na tayo ng
magsanay ng matagal nang makapaghanda,” at umalis na sa kanyang
kinasasandalan si Zoroaster. “Tama ka kuya sa sinabi mo kanina, na
nag-uumpisa pa lang tayong lahat.”

Yumuko si Reinhardt. “Ako,
sigurado na ‘kong mangyayari na nga ang inaasahan natin... Lalo
pa’t...”

Inantay muna ni Zoroaster ang
sasabihin ni Reinhardt.

“...Malapit na malapit na ang
kaarawan ni Kenji...”

Lumapit si Zoroaster sa kapatid.
“Kuya, ilang taon na ba ang kapatid natin ngayong darating na
kaarawan niya?”

Tinitigan na siya ng seryoso ni
Reinhardt. “Dalawampu’t limang taong gulang na siya sa darating na
kaarawan niya...”

Nagulat si Zoroaster. “Ah! Malapit
na malapit na nga!”

Patlang. Napaisip uli si
Reinhardt. “Ah, siyanga pala bro...”

“Ano?”

“N-Nawala sa loob ko na kaarawan
rin pala iyon ni Genji...”

Tumawa si Zoroaster. “Ay, oo nga
pala! Kambal nga pala ang dalawang iyon ano, hahaha!”

Sa mga boys naman, sa
Training Room.

“Uy, malapit na ang
birthday nina Kenji at Genji!” masayang wika ni Clio habang
nagsasanay. “Genji, pa-kanton ka naman diyan!”

“Bubusugin ko na lang kayong lahat
ng masigabong palakpakan,” si Genji.

“Eh? Hindi naman nakakabusog ‘yon
eh! Treat n’yo kaming lahat sa isang five-star resto
na eat-all-you-can!” pabirong wika ni Isagani. “Sa ibang
restaurant ha? ‘Wag ‘yung sa atin! Kabisado ko nang mga lasa
nu’n eh, saka ayokong magtrabaho!”

Tumawa si Genji. “Baliktad, dapat
akong treat ninyo!”

Samantalang si Xandir ay kanina pa
palang hindi makatiis sa naririnig niyang topic of the day.
Tinanong niya ang binata. “Genji, ilang taon na kayo ni Kenji sa
darating na kaarawan ninyo?”

“Magdadalawampu’t limang taong
gulang na kami ng kakambal ko.”

“Nice! Binatang-binata na
ang dalawa oh,” si Tyrone.

“Ano ka? Matandang binata na nga
eh, hahaha!” tawa ni Shingue.

Seryoso na ang mukha ni Xandir.
“25 years... Mangyayari na pala...”

Lumingon ang lahat kay Xandir nang
magsalita ito ng seryoso.

“Ano iyon, Xandir?” si
Jon.

“25 years... Malapit na
natin makaharap ang...”

Inaantay lang ng mga boys
ang idudugtong ni Xandir, pero hindi na niya itinuloy. “H-Hayaan
n’yo na, basta maghanda na lang tayong lahat...”

Mabilis na siyang nilapitan ni
Claude at malakas na hinila ang kanyang baro.

“Anong sinasabi mo na may
mangyayari na sa 25 years ha, Xandir?”

“Claude!” tawag nina
Clio.

“Ang pinag-uusapan natin dito ay
ang nalalapit na kaarawan ng kambal, at ligtas na ang mundo! Tapos
na ang gulo,” masama na ang tingin ni Claude kay Xandir. “Kaya
tigilan mo na ang pagpe-predict mo ng kung anu-ano na wala
naman!”

“H-Hindi ninyo naiintindihan...
Hindi pa nagtatapos ang lahat...”

Biglang sinuntok ni Claude si
Xandir. Gimbal ang lahat!

“Nakikita mo naman siguro ang
patunay na wala na ang gulo sa mundong ito, hindi ba?!” naiinis na
tanong ni Claude. “Pitong taon na ang nakakaraan nang huli nating
nakalaban ang Expland! Wala na, tapos na!”

Pinigilan na ni Shingue si Claude.
“Pare, hina-highblood ka na naman eh, relax ka
lang... Ayos lang ang lahat...”

“O siguro kaya ka nagsasalita ng
ganyan dahil may masama ka nang binabalak sa amin ano?!” galit pa
ring tanong ni Claude. “Kilala ka namin, hindi ka pa rin isang
Explorer!”

“Claude, hindi n’yo pa nalalaman
ang posibleng mangyari...” wika ni Xandir. May dugo na ang labi
nito mula sa suntok ni Claude. “History repeats
itself...”

Gimbal na naman ang
lahat!

“Anong ibig mong sabihin, Xandir?”
si Akira.

“‘Wag mo sabihing mabubuhay muli
ang mga Expland ha?” si Genji.

“Walanghiya ka!” sigaw ni Claude.
“Baka ikaw na ang susunod na kalaban namin!”

“Hinde! Mali ang sinasabi ninyong
lahat!” galit na rin si Xandir.

“Kung ganoon, umamin ka na kasi
Xandir!” pangungulit ni Akira. “Isa ka na ba naming kalaban ngayon
o isang tunay na kaibigan?”

“G-Gusto n’yo bang
malaman?”

“Sino ba namang hinde?!” si
Claude.

“‘E-Eto ang mangyayari... Mayroon
na tayong makakalaban na mas higit pa ang lakas kaysa sa Expland sa
nalalapit nang panahon... Magbabalik na sila...”

“Huh? Sinong sila?” tanong ni
Tyrone.

Saktong pumasok sa Training
Room sina Reinhardt at Zoroaster. Tinulungan ni Reinhardt ang
prinsipe na bumangon. Mukhang alam na niya na may awayan nang
nangyayari ngayon.

“Mga DDE, alam n’yo ba na ang
Reminescence ang siyang pinakamagaling na grupo ng mga kalaban
natin sa lahat?” umpisa ni Reinhardt.

“Reminescence?” tanong ni Claude.
“Pinakamagaling?”

“Ang Reminescence ay binubuo ng
pinakamagagaling at pinakamalalakas na mga mandirigma sa lahat. Ang
kanilang mga mandirigma ay ubod ng lakas at napakahusay sa
pakikipaglaban,” dugtong ni Reinhardt.

“Isa si Xandir sa mga Reminescence
hindi ba?” si Lucky.

“Oo, pero umalis na ako sa
kanila... Ang ama ko mismo ang umaabuso sa akin, na siya mismong
bagong pinuno’t hari ngayon ng Reminescence. Si Haring Maximus X.
Pero may nauna pa sa kanya...”

“Kung ganoon ay isa ka sa
pinakamagagaling na mandirigma ng Reminescence,” turo ni Akira kay
Xandir. “Kung nasa kanila ka pa hanggang ngayon ay kalaban ka pa
pala namin.”

“Oo, kaya ang Reminescence naman
ang makakaharap na natin ngayon,” si Zoroaster.

Gimbal ang lahat. “Ang
Reminescence!”

“Hayaan ninyong ikuwento ko muna
sa inyo ang naging kasaysayan ng Explorers at ng Reminescence
noon,” si Reinhardt, sabay lingon kay Akira. “Sa totoo nga eh, may
kinalaman rin ang Pioneer dito...”

“Whoa!” gimbal si Akira.
“Kami?”

Pumikit na si Reinhardt at
sinimulan nang kuwentuhan sila ng isang kuwento ng
kasaysayan:

“Tatlumpu’t dalawang taon na ang
nakakaraan nang magkaroon ng labanan sa pagitan ng Explorers,
Pioneer, at Reminescence. Ang Reminescence ang pinakamalakas sa
tatlong grupo dahil sila lang ang may mga mandirigma na ubod ang
tinataglay na lakas at galing sa pakikipaglaban, na kahit mismong
ang mga Explorers at Pioneers ay hirap na hirap silang
talunin.”

“Noong panahon na iyon,
naglakas-loob ang aming ama na si Alex Foster na kalabanin ang
Reminescence, ngunit nabigo siya. Ang ama namin noong panahon ring
iyon ay isa nang lider ng DDE. Humingi siya ng tulong sa DDE,
ngunit natalo pa rin sila. Ang pinuno naman noon ng Reminescence ay
tinatawag nilang “greatest warrior of paladins”. Kasi, wala
pang sinuman ang nakakatalo sa kanya dahil sa kanyang itinataglay
na lakas at kapangyarihan, na hinding-hindi mapantayan ng mga
sinumang mandirigma. Sobra-sobra ang lakas ng kanilang lider noon,
na dating hari rin ng Reminescence.”

“Isa siyang hari noon and at
the same time ay ang greatest warrior pa?” si
Isagani.

“Oo, napakalakas talaga ng
kanilang hari. Maski ang mga pinakamagagaling na mandirigma ng
Explorers at Pioneer ay hirap din siyang talunin.”

Tumango ang mga boys. “Pero
patay na siya ngayon, hindi ba?”

Dinugtong muna ni Reinhardt ang
kuwento. “Hanggang sa nabubuhay na ako noon sa mundong ito ay hindi
pa rin nagtatapos ang gulo sa pagitan ng tatlong grupo.”

“Siyanga pala Reinhardt,”
pang-interrupt ni Claude. “Ano nga pala ang dahilan ng away
ng tatlo?”

“As usual, ang mga
labing-apat na elemento noon ni Haring Jethro ang pinag-aawayan ng
Explorers at Pioneer, kasabay na rin ang mga sagradong bagay na
nakuha na ng mga Explorers noon. Ngunit ang nais naman ng
Reminescence ay ang pagkuha nila ng isang kontinente sa mundo ng
mga tao upang pagtayuan ng kanilang teritoryo. Ngunit, pinigilan
sila ng Explorers at Pioneer.”

Tumango ang lahat.

“Ilang taong nahirapan ang mga
Explorers at Pioneers na talunin ang Reminescence noon. Hanggang sa
dumating na ang panahon na isilang ng pinakamamahal naming ina ang
kambal na sina Kenji at Genji. Apat na taong gulang na ako noon
nang kunin ako ng Reminescence kasama sina Zoroaster at ang isa ko
pang kapatid. Nang malaman ng hari ng Reminescence na isinilang na
ang pinaniniwalaang Kambal ng Tadhana ay binalak nitong patayin ang
kambal, dahil naniniwala ang lahat sa isang alamat na guguho raw
ang mundo kapag nagsama ang kambal sa pinakadulo ng
mundo.”

“Nang malaman ng Explorers na
papatayin nga ng Reminescence ang kambal ay agad silang kumilos
upang pigilan ang grupo. Ngunit sa huli ay humingi na sila ng
tulong sa Pioneer upang makipagsanib-puwersa sa kanila. Nagtulungan
ang dalawang grupo at sa wakas ay natalo na nila ng sabay ang hari
ng Reminescence. Nawala ang hari na parang bula na sa pag-aakala ng
lahat at tuluyan nang namatay.”

“Nang matalo ang dating hari ay
nabawi na ako ng aking ama sa kamay ng Reminescence, pati na rin si
Zoroaster at ang isa ko pang kapatid. Nawala rin ang buong
Reminescence kasabay ng pagkawala ang kanilang hari. Naging
mapayapa ang mundo. Ngunit, may natuklasan ang mga Pioneers na may
dugong immortal pala ang dating hari ng Reminescence at kaya
nitong i-reanimate ang sarili sa pamamagitan ng kanyang
kaluluwa. Dahil doon ay muli itong nabuhay at itinuloy ang plano na
patayin ang kambal at angkinin ang isang kontinente. At nang siya
ay nabuhay, nabuhay rin ang Reminescence…”

“Nagkagulo muli. Pinagtanggol na
ng ama ko ang aming ina at itinakas. Tinalo muli ng mga Pioneers
ang hari ng Reminescence, ngunit nabubuhay pa rin ito hanggat buhay
pa ang kanyang kaluluwa dahil sa kanyang pagka-immortal.
Hindi na malaman ng mga Explorers at Pioneers ang gagawin upang
tuluyan nang mapuksa ang hari nang mawala na rin ang buong
Reminescence. Akala ng lahat noon ay wala na ngang paraan pa upang
matalo na ito at mamatay na habambuhay...”

Hindi na namamalayan ng lahat na
nakapasok na pala si Kenji sa Training Room at
na-interrupt uli si Reinhardt nang magsalita ito. “K-Kuya,
marami ka palang nalalaman... Bakit hindi mo pa sinabi sa amin ito
noon pa?!”

“Gising ka na pala Kenji,” bati ni
Reinhardt. “Maraming taon ka nang nabubuhay sa Black Curse
na ‘yan ano...”

Mabilis na nilapitan ni Kenji si
Reinhardt. “Kuya, nagsinungaling ka sa akin... Bakit? Marami ka
palang nalalaman patungkol dito!”

“Pasensya ka na Kenji,” si
Reinhardt. “Marahil hindi pa noon ang tamang panahon upang malaman
ninyo kaagad...” at itinuloy niya ang kuwento. “Noon ay sumuko muna
ng pansamantala ang mga Explorers at Pioneers laban sa
Reminescence. Muli, kinuha na naman kaming tatlo ng Reminescence
bilang kapalit sa buhay naman ng kambal. Naglakas-loob uli ang mga
Explorers at Pioneers na kalabanin ang Reminescence. Sa wakas ay
nagdesisyon uli silang magsanib-puwersa. Dahil doon ay natalo
nilang muli ang hari ng Reminescence. Nanatili uli itong isang
kaluluwa, ngunit hindi na hinayaan pa ng Pioneer na muli itong
mabubuhay sa kabila ng kawalan ng ideya kung paano nila ito
pupuksain ng tuluyan. Kaya, gumawa na lamang sila ng isang Great
Seal, na siyang magsisilbi nitong kulungan upang hindi na ito
mabuhay na namang muli.”

“Great Seal?” si Shingue.
“Ano ang Great Seal?”

“Ang Great Seal ay isang
ispesyal na kapangyarihan (magic) ng Pioneer na magsisilbing
kulungan ng kaluluwa ng hari upang hindi na ito
mag-reanimate.”

“Kulungan? Ang paraan na lamang
nila upang hindi na mabuhay muli ang hari ay ikulong na lang siya
sa isang napakalakas na seal ganu’n ba ‘yon?”

“Tama. Nang makulong ang hari ay
marahil, nasama rin sa seal ang buong
Reminescence!”

“Pero paano naman siya nakulong?”
tanong ni Genji. “Saan siya naka-seal?”

Patlang. Maya-maya’y nagtanong rin
si Akira. “Reinhardt, ano nga pala ang pangalan ng hari ng
Reminescence na siya palang greatest warrior?”

Ngumiti ng seryoso si Reinhardt.
Tiningnan si Kenji.

“Ang pangalan ng hari ay...
King Maximillian of Reminescence!”

Nagulat ang lahat. “Kung gayon ay
kapangalan pala niya si Kenji!” si Akira.

Tinanong na uli ni Genji ang
tanong niya kanina. “Kuya, sa’n na siya nakakulong
ngayon?”

Tumindig na si Reinhardt. “Kenji,
may mga bagay na akong aaminin sa iyo... Patawarin mo ako kung
masyado rin akong naglihim sa iyo, pero dahil nalalapit na ang
big event, tingin ko’y panahon na upang malaman mo na ang
buong katotohanan...”

“Kuya,” napaluha si Kenji.
“Naglihim ka sa akin... Marami ka palang nalalaman...
Nagsinungaling ka...”

“Kenji... Ang Great Seal
ay... Nasasaiyo!”

“HAAAAA!!!” napaatras ang lahat sa
sobrang pagkagimbal. Lalung-lalo na si Kenji!

“N-Nasa akin ang Great
Seal?”

“Oo, Kenji. Tama ka. Sanggol ka pa
lang noon nang gumawa na ng huling desisyon ang Pioneer na ikulong
nila si Haring Maximillian sa loob ng katawan mo kaya diyan nila
inilagay ang Great Seal. Sa loob mismo ng katawan
mo!”

“P-Pero bakit?” umiyak na si
Kenji. “B-Bakit sa akin pa?!! BAKIIITTT?!!”

“Kinuha ka ng mga Pioneers noon at
sa iyo sila nag-cast ng Great Seal upang sa iyo
ikulong ang lider ng Reminescence na si Haring Maximillian, kaya ka
nila ipinangalang ‘Maximillian’. Wala nang nagawa noon si ina kundi
tanggapin na lamang ang dapat mong sapitin. Ngunit ang Great
Seal ay pansamantala lamang. Mawawalan ito ng bisa pagkatapos
ng dalawampu’t limang taon, dahil iyon ang edad ni Haring
Maximillian noong ikulong siya sa loob ng katawan mo. Kapag nasira
na ang Great Seal sa loob ng katawan mo ay mabubuhay na muli
si Haring Maximillian.”

“H-Hinde...” umiiyak pa rin si
Kenji. “Hindi totoo ‘yon kuya!”

“Nagpasya kami nina Prinsipe
Xandir na huwag mo munang alamin ang lahat ng nangyayaring
kasaysayan noon...”

“Bakit?!” iyak pa rin ng iyak si
Kenji. “Hirap na hirap na ‘ko sa kalagayan ko ngayon... Patay sa
umaga, buhay sa gabi... Halos araw-araw... Tapos, may Great
Seal pa pala ako! Maski man lang umamin ka na sa ‘kin noon pa
hanggat nabubuhay pa ‘ko!”

“Pero Kenji isa pa... Alam mo ba
na ‘yang pitong taon mong paghihirap sa Black Curse na ‘yan
ay malapit na ring mawala?”

“H-Ha?” natigilan si Kenji. “Anong
ibig mong sabihin?”

“Naisip ko rin nga pala. Kapag
nasira na ang Great Seal sa katawan mo ay masisira rin ang
Black Curse na halos pitong taon mong nakasama. Dahil
madadamay ang Black Curse sa pagkasira ng Great Seal
sa katawan mo.”

“Ibig sabihin... Tuluyan nang
mawawala ang sumpang ito sa akin? Totoo ba ito, kuya
Reinhardt?”

“May nalalaman ako patungkol sa
Great Seal na iyan bilang isang Pioneer,” si Akira. “Oo,
hindi panghabambuhay ang Great Seal, may duration
lang ang bisa nito at tama si Reinhardt, Kenji. Tuluyan na ngang
mawawala ang Black Curse sa iyo kapag nasira na ang Great
Seal, dahil madadamay nga sa pagkasira ng Great Seal ang
sumpang iyan.”

“Sana noon mo pa ito sinabi sa
akin, kuya… nang hindi na ‘ko nabubuhay pa sa sumpang ito ng
ganitong katagal--”

“Hindi mo masisira ng basta-basta
ang Great Seal dahil kusa na lamang ito masisira after 25
years...” si Reinhardt. “Matagal na nating hinahanapan ng lunas
‘yan hindi ba? Pero wala. Kaya wala na kaming nagawa pa kundi
hayaan ka na lang naming mabuhay ng ganyang katagal sa ilalim ng
sumpang iyan, hanggang sa masira sa iyo ang Great
Seal.”

Hindi mapakaniwala ang lahat nang
malaman na nila ang ganoong kalupit na kasaysayan noon ng
Reminescence. Hindi rin sila makapaniwalang lahat na marami palang
nalalaman itong sina Reinhardt, Zoroaster, at Xandir patungkol
dito.

“Kung nawala rin ang Reminescence
noon kasabay ng pagkawala ni Haring Maximillian, eh bakit may ilan
pa rin sa kanila ang nanggugulo dito sa atin hanggang ngayon?”
tanong ni Akira. “Naalala ko noon nu’ng magkita kami ni Kenji sa
Bondore ay mismong Reminescence ang sumakop sa bayan na
iyon.”

“Iyon na ang mga sumunod na
Reminescence sa moderno nating panahon,” sagot ni Xandir. “Kami na
ang mga second-generation Reminescence na
pinamumunuan naman ng ama ko na si Haring Maximus X. Pero mas
matitindi ang mga first-generation Reminescence na
naka-seal sa katawan ni Kenji, na sila talaga ang mga
orihinal na lahi ng Reminescence.”

“Kaya aasahan nating lahat na sa
mismong kaarawan nina Kenji at Genji ay muli na namang mabubuhay
ang pinakamalakas na grupo sa lahat, ang Reminescence. Kasama na
rin ang tinagurian nila na ‘greatest warrior’ na si Haring
Maximillian...”

Nakaluhod si Kenji. Hindi
makapaniwala sa mangyayari kaya nagtanong uli siya sa
kapatid.

“Kuya, maaari kaya nating pigilan
ang pagkawala ng bisa ng Great Seal sa akin upang hindi na
sila mabuhay pa at manggulo muli?”

Si Akira na ang sumagot ng
patanong rin at seryoso. “Kenji, kung ikaw naman ang tatanungin
namin. Mas pipiliin mo bang mabuhay na lang sa ilalim ng sumpa na
iyan habambuhay kung nanaisin mo naman na huwag silang pakawalan sa
iyo?”

Hindi nakasagot si Kenji. Hindi
alam ang gagawin. Hindi makapagdesisyon.


 


 


 


 


 


 


 3 THE
PREPARATION

 


 


Lumipas pa ang ilang araw at
hanggang sa kinabukasan na ang kaarawan nina Kenji at Genji.
Katatapos lang magsanay ng mga Explorers nang mabuhay uli si Kenji
ng alas-sais ng gabi, at nagsanay din siya upang mag-master
ng kanyang elemento. Pagkatapos ay nanatili siya sa isang kuwarto
kasama ang kanyang kakambal.

“Bukas na ang main event
natin kuya, lalung-lalo na sa ‘yo,” wika ni Genji, “Akala natin ay
tapos na talaga ang lahat. Kaya pala sabi ni kuya Reinhardt noon na
nag-uumpisa pa lang tayong lahat. Ngayon ay alam ko na kung
bakit...”

Tahimik si Kenji. Hindi
kumikibo.

“Pero ang magandang balita naman
niyan ay tuluyan nang mawawala ang sumpang iyan sa iyo... Pero ang
kapalit naman ay ang muling labanan at giyera...”

Nag-isip muna ng malalim si Kenji,
at maya-maya’y nagsalita na. “Kuya Genji, binanggit ba ni kuya
Reinhardt noong nagkuwento siya kung sino ang nagbigay ng pangalang
‘Maximillian’ sa akin ha?”

“Well, ang natatandaan ko
noong sinabi niya, ang Pioneer ang nagkulong sa Reminescence sa
katawan mo kaya ka nila ipinangalan na ‘Maximillian’. Kaya marahil,
ang mismong Pioneer ang nagbigay ng ganoong pangalan sa
iyo.”

“Lahat ba talaga ng Reminescence
ay nasa loob ko? O, si Haring Maximillian lang?”

“Hm, ang natatandaan ko noon sa
kuwento n’ya ay mismong si Haring Maximillian talaga ang ikinulong
nila sa iyo. Nang mawala si Haring Maximillian ay nawala rin ang
buong Reminescence. Natatandaan ko kasi ‘yung sinabi noon ni kuya
na ‘Nawala rin ang buong Reminescence kasabay ng pagkawala ang
kanilang hari’.”

“Kung gano’n, mabubuhay na ngang
muli ang Reminescence kapag pinakawalan ko na bukas ang kanilang
‘greatest warrior in history’, tama ba ako?”

Yumuko si Genji. “H-Hindi ko alam,
only time will tell...”

Sa labas naman ng mansyon, sa
Green Leaf Garden...

“Lucky, anong ginagawa mo diyan?”
unang tanong ni Tyrone nang makita niya si Lucky na may kausap sa
garden.

“‘Eto, sabi nga ng mga halaman e…
nais lang nilang batiin ang kambal sa kanilang 25th birthday para bukas,” sagot ni Lucky habang
kinakausap niya ang mga halaman sa garden.

“Nakakausap mo ang mga
halaman?”

“Alam mo ba Tyrone? Huli ko nang
nadiskubre na may kakaiba pala akong kakayahan? Nakakausap ko pala
ang mga halaman at hayop!”

Namilog ang mga mata ni Tyrone.
“Oh?”

“Na-master ko muna ‘to bago
ko nalamang nakakausap ko pala ang mga puno’t halaman dito. Maging
ang mga hayop.”

“Eh ang hangin?”

“Hindi ko sila nakakausap. Baka si
Cyan.”

Sinubukan ni Tyrone na kausapin
ang mga halama’t bulaklak sa garden. “Pssst, mga tol. Bukas
ay magpapa-party kami. Marami ang mga pupunta dito bukas.
UE, EUE...”

Walang narinig na anumang
response si Tyrone mula sa mga halaman.

“Hmpt, hindi ako naniniwala sa iyo
Lucky. Hindi ako sinasagot ng mga halaman.”

“Nagkakamali ka, Tyrone. Sumagot
nga sila sa ‘yo eh. Sabi nila ay sabik na sabik na raw silang
makita ang mga bisita bukas.”

Hindi convinced si Tyrone.
“Weh, di nga?”

“Ang sabi pa ng mga halaman sa
‘yo, hindi ka raw kasi Time Wielder.”

“Gusto mo patingin kita sa
albularyo ha, Lucky?”

Natawa si Lucky. “Shut
up.”

Balik uli tayo kay Kenji.
Katatapos lang niyang kausapin sa isang online chat sina
Percy at Tadteo gamit ang kanyang sariling laptop. Pumasok
si Reinhardt upang kumustahin ang kapatid. “Kumusta ka na
Kenji?”

Kapapatay lang ni Kenji ng kanyang
laptop. “Heto, katatapos ko lang kausapin sa chat
sina Percy at Tadteo. Sobra ko na nga sila nami-miss eh.
Napakatagal na pala mula nang huli kaming magsama,” at kinuha niya
sa kanyang bulsa ang litrato nilang tatlo: sina Kenji, Percy, at
Tadteo. “Binati na nila ako ng ‘maligayang kaarawan’. Gusto nilang
magpunta dito sa atin bukas...”

Ngumiti lang si Reinhardt nang
magsalita uli si Kenji. “Kuya, alam mo ba ang eksaktong oras kung
anong oras masisira ang Great Seal bukas?”

Hinimas ni Reinhardt ang kanyang
baba. “Hindi ako sigurado, pero aasahan nating lahat bukas ang
paglaya ng hari ng Reminescence mula sa iyong katawan.”

Yumuko si Kenji at parang
kinabahan. Sinubukan munang ibahin ni Reinhardt ang topic
nang mahalata niya ang kapatid.

“Kenji, gusto mo... Kunin na lang
natin sina Percy at Tadteo, at dito na rin sila maninirahan para
makapiling mo na uli sila araw-araw?”

Biglang napatingin si Kenji sa
nakatatandang kapatid. “Ha? Pwede mo bang gawin ‘yon,
kuya?”

“Oo naman.”

Nanumbalik na ang masayahing mukha
ng binata. “Wow naman, maraming salamat kuya Reinhardt!
Sigurado akong matutuwa ang dalawa ‘pag narinig nila ang magandang
balita na ‘yan mula sa akin!”

“Hmm, ba’t hindi ko pa naisip ‘yan
mula pa noong una?”

“Kaya nga eh! Dapat noon ko pa
pala sila kinuha!”

“Nawala kasi sa isip ko na may
alaga ka nga pala, hahaha!!!”

“Oo, naaalala ko nu’ng sinabi sa
akin ni Percy na misyon ko raw na alagaan sila ni Tadteo kahit na
anong mangyari. Atsaka, binigay sila sa akin ni Ninang Vanice
noon.”

“Sige. Mula ngayon, sabihan mo na
agad silang dalawa na iempake na nila ang kanilang mga kagamitan.
Dahil bukas, pagpunta nila dito sa DDE ay siguradong hindi na sila
babalik pa doon sa UE!”

“Yes!” masaya na muli si
Kenji. “Sige, tatawagan ko na sila.”

Patlang. Maya-maya’y...

“Kuya Reinhardt?”

“Yes, Kenji?”

“Hindi ko na alam itong
nararamdaman ko ngayon dahil parang natutuwa ako na para ding
natatakot.”

“Natutuwa ka dahil tuluyan nang
mawawala ang Black Curse sa iyo, at natatakot ka naman dahil
mabubuhay na muli ang Reminescence. Ganoon ba iyon?”

“O-Oo...”

“Matagal na tayong nagsasanay.
Siguro naman ay handang-handa na tayong lahat. Ang kailangan na
lang natin ay preparasyon.”

“Kasi kuya, ang sabi mo sa kuwento
mo nu’n ay talagang malalakas ang mga Reminescence. Sabi mo, ang
grupong ito ay binubuo ng mga magagaling na mandirigma. Na
pinamumunuan pa ng isang hari na siyang ‘greatest warrior in
history’. Kung gayon, sila naman pala ang susunod na nating
makakalaban matapos nating talunin ang Expland, pitong taon nang
nakakaraan.”

“Oo, pero mas magagaling at
malalakas ang Reminescence kaysa sa Expland. Kaya sasabihan ko na
ang lahat na maghanda na ngayon at lalung-lalo na para
bukas.”

“Ikaw kuya, handa ka na
ba?”

“Alam ko nang mangyayari ‘yan,
kaya matagal na matagal ko nang pinaghahandaan ‘yan.”

Ngumiti si Kenji. “Hahaha, bilib
talaga ako sa iyo. Atsaka kuya, ilihim muna natin ito sa lahat.
Hayaan na lang nating makita nila ang mangyayari bukas.”

“Okay sige, kung iyan ang
gusto mo...”

“Kuya, napakatagal na rin ng
panahon mula nang huli kong makita ang araw at ang
umaga...”

“Well... Baka bukas...
Makikita mo na...”

“Kaya kahit ako ay maghahanda
na!”

Sa hall ng DDE.

“Uy Genji,” tawag ni Shiela.
“Bukas ay may ireregalo kami ng asawa ko sa ‘yo ha? Meron rin
siyempre para kay Kenji!”

“Hehehe, ano naman kaya
iyon?”

“Secret! Bukas mo pa lang
malalaman!”

Lumapit si Claude. “Ei, bukas ba
ay may party-party pa?”

Si Aaron ang sumagot. “Aba’y oo
naman! Nu’ng nakaraang birthday ni Marion ay may
party pa!”

“Ang sabihin mo na lang Aaron,
lahat ng mga magbe-birthday na Explorers ay binibigyan
talaga natin ng party,” si Shiela.

“Pupunta raw ang mga UE at EUE
dito bukas,” sabi ng asawa ni Shiela. “Marami pa ang
pupunta.”

“E-Eh?” si Claude. “Di
nga?!”

“Aba’y siyempre ano!” si Aaron.
“Maraming invited!”

Nagtinginan sina Claude at
Genji.

“O, ba’t kayo nagtinginan
diyan?”

“Ah, eh... Wala!” si Genji.
Nagkamot ng ulo.

“Dapat nga mas masaya ‘yon dahil
mas maraming regalo ang matatanggap ninyo ni Kenji bukas, devah?”
si Shiela.

Nagtinginan uli ang
dalawa.

“Genji! Claude!” nakapameywang na
si Shiela.

“Ah, aha! Sige, u-oo na lang
kami...” at nagbuntung-hininga ang dalawa ng sabay.

Kina Kenji at Reinhardt
uli.

“Kenji, alam mo ba ang dapat mo
talagang pangalan ha?” tanong ni Reinhardt.

“Um... Kenji?”

“Hinde, nickname mo lang
‘yan.”

“M-Maximillian? Pero ginaya lang
pala nina inay iyon kay Haring Maximillian.”

“Hindi rin
Maximillian...”

“Eh, ano?”

Ngumiti si Reinhardt sa kanya nang
titigan na siya ng diretso nito.

“Gromete...”

“G-Gromit?”

“Hinde, Gromete--”

“Gro...”

“GRO-ME-TE...”

“Gromete?” nagtaka si Kenji.
“Ampangit naman!”

“Iyon talaga dapat ang ipapangalan
sana sa iyo nina inay at itay noong ipinagbubuntis pa niya kayo ni
Genji. Denver na talaga ang naisip nilang ipangalan kay Genji noon.
Samantalang ikaw naman ay Gromete.”

“Hm, parang nasasagwaan naman ako
sa ganoong pangalan. Tunog ‘torete’!”

“Hahaha, ganoon ba? Ibig sabihin
ay mas ginusto mo pa na ang pangalan mo ay Maximillian?”

“Hindi naman, lumaki na kasi ako
sa pangalang Kenji.”

Pumikit si Reinhardt. “Tama ka...
Kahit ako, mas nasanay na rin akong tawagin kitang Kenji kaysa sa
mismong Maximillian.”

Sa kitchen naman ng DDE.
Nandoon sina Tyrone at Isagani upang simulan na ang pagluluto ng
mga pagkain para bukas. Nandoon na rin ang mga kumpletong
sangkap.

“Isagani, tuluyan na nga ‘atang
nababaliw itong si Lucky ngayon...” wika ni Tyrone habang naghihiwa
ng mga sangkap. “Biruin mo naman, hanggang ngayon eh kausap pa rin
niya ang mga halaman sa labas.”

“Iyon ay dahilan na may natatangi
siyang abilidad na wala sa atin,” naghihiwa rin si Isagani.
“Tyrone, amin na ‘yung bawang.”

Binigay naman ni Tyrone ang bawang
na hinihingi ni Isagani. “Hm, anong ibig mo namang sabihin?
Unfair naman ‘ata sa atin iyon ah!”

“Nabiyayaan kasi siya ng ganoong
abilidad na wala sa atin sa tulong ng kanyang elemento, ‘yun
lang.”

“Siya lang napili?”

Tumigil muna sa pagbabalat ng
bawang si Isagani at inangat ang dalawang palad. Kumumpas muna at
saka nagsalita. “O, liwanag ng Kabutihan... Bigyan mo ako ng biyaya
ngayong araw na ito... Hihingin ko mula sa iyo ang... Mas marami
pang mga bawang!”

Pagkatapos ng isang segundo ay
natupad nga ang munting kahilingan ni Isagani. Bumagsak mula sa
liwanag sa itaas ang sandamukal na mga bawang, at tumilapon ang mga
ito sa sahig ng kanilang malawak na kitchen.

“Waaahhh!” na-impressed si
Tyrone. “At paano mo naman nagawa iyan ha, Isagani? Ngayon ay ubod
na ng dami ang ating mga bawang ngayon!”

“Ito naman ang ating ‘power of
the lifetime’!”

“Atin?”

“Biro lang, aking abilidad lang
siguro.”

“At ano naman iyon, ha?” inggit si
Tyrone.

“Isa rin ako sa nabiyayaan ng
kakaibang abilidad tulad ni Lucky, na wala sa ibang mga Element
Wielders. Sa aking abilidad, matutupad ang lahat ng mga
kahilingan ko depende lang sa nakakayanan ng aking elemento. ‘Yun
nga lang ay maaari lang akong humiling dito ng isang beses lamang
sa bawat araw...”

Inggit talaga si Tyrone. “At
ngayon ay nahiling mo na ang wish mo for the day!
Kung alam ko lang, sana ang hiniling mo na lang pala ay puro mga
lutong pagkain na nang hindi na tayo magluluto pa!”

“Pasensya na, Tyrone. Ayoko lang
maging spoiled sa aking kapangyarihan. Minsan, nawawalan na
ng gana ang biyaya kapag inabuso mo na.”

“Kung nasa akin lang ‘yang
elemento mo eh halos araw-araw ay may hihilingin ako diyan! Pera
dito, kayamanan doon...”

“Hay naku Tyrone,” at
nagbuntung-hininga si Isagani habang pinupulot niya ang mga
nakasabog na bawang sa sahig. “Ang ibig sabihin lang kasi niyan ay
hindi ka nga deserving para i-handle ang ganito ring
elemento.”

“ANO?!”

“Be contented with what you
have... ‘Yun lang naman...” at pagkatapos ay naghiwa na muli si
Isagani.

“Isagani, hindi kaya lahat tayong
mga Element Wielders ay may mga kanya-kanya ring abilidad na
wala sa iba?”

“Bakit? Sa iyo ba Tyrone eh, hindi
mo pa rin natutuklasan ang sa iyo?”

Nag-isip pa muna si Tyrone habang
nagsasama naman ng mga sangkap.

“Parang wala pa kong natutuklasang
kahit na ano eh...”

Hindi na sumagot si
Isagani.

Kina Kenji uli. Nandoon na rin si
Claude upang kumustahin rin si Kenji.

“Hanggang bukas na lang ang
paglilihim natin sa ‘ting mga kapwa-Explorers patungkol diyan sa
sumpa mo Kenji,” nakangiting wika ni Reinhardt.

“Oo nga eh,” si Claude. “Marami na
nga sa kanila ang nagtatanong kung bakit tuwing ika-pito na ng gabi
palagi ang birthday party ninyo ni Genji sa loob ng
magpipitong taon,” at nagkamot ito ng ulo. “Tapos bukas eh,
alas-siyete na naman ng gabi ang party, hahaha!”

“Kaya nga eh, kasi iyon lang ang
tamang oras na simulan ang party dahil sa gabi lang ako
nabubuhay,” sagot ni Kenji. “Di bale, hanggang bukas na lang ang
sumpang ito sa akin, at sa susunod pa naming mga birthday ni
kuya Genji ay gawin na uli natin sa umaga.”

“Tama ka, pero bukas kailangan
nating maghanda ‘pag nasira na ang Great Seal sa katawan mo,
Kenji. Baka kasi bukas magkagulo ang lahat, hindi ko alam...” si
Reinhardt.

“Naku, ‘wag naman sanang guluhin
ni Haring Maximillian ang main event ninyo ni Genji bukas,”
si Claude. “Sana next time na lang!”

“Kuya Reinhardt, may ideya ka ba
kung anong eksaktong oras lalabas si Haring Maximillian?” tanong
uli ni Kenji.

“Wala nga akong ideya,” at
napapikit na tuloy si Reinhardt sa kakulitan ni Kenji. “Basta kahit
na anong mangyari, habang nasa gitna pa lang ng party ay
ihanda na nating lahat ang ating mga sandata... Pero patago, para
hindi magulat ang mga bisita, pati na rin ‘yung ibang mga
Explorers.”

“Pero paano natin magagawa iyon,
Reinhardt?” nag-aalalang tanong ni Claude. “Kung masisira na talaga
ang seal ay wala na tayong magagawa pa kundi hayaan na lang
silang masaksihan ang muling pagsilang ni Haring Maximillian...
Bakit hindi na lang kaya natin sabihin ito sa lahat nang
makapaghanda na rin sila para bukas?”

“H’wag Claude,” pigil ni
Reinhardt. “Basta be alert! Huwag nating sirain ang
kasiyahan bukas.”

“Pero magkakagulo pa rin bukas
hindi ba?”

“Basta tingnan na lang nating
lahat ang mangyayari bukas,” seryoso na si Reinhardt. “Ano man ang
mangyari, itutuloy pa rin natin ang selebrasyon, pero maging handa
pa rin tayo sa lahat,” sabay lingon kay Kenji. “Lalung-lalo ka na,
Kenji...”

Nakayuko si Kenji.
“Ummm...”

“Kapag nag-umpisa nang lumusob ang
hari ng Reminescence, saka na natin ipatigil ang kasiyahan. Pero
hanggat ayos pa ang lahat, the show must go on!”

Isang oras na ang nakakaraan nang
maisipan ni Kenji na lumabas muna sa kanyang kuwarto upang
magmasid. Pagkalabas niya ay nagulat siya nang makita niya ang
buong mansyon na nakaayos na pala para sa birthday party
nila ni Genji bukas.

“Whoa!” napaatras ang binata. “Ang
buong mansyon...”

Nakita rin niya ang tita ni Cyan
doon na nag-aayos ng mesa na nilalagyan rin ng mga puting rosas sa
flower vase. Nandoon rin si Cyan.

“Magandang gabi sa ‘yo, Kenji!”
bati ni Cyan.

“Magandang gabi rin sa iyo, Cyan,”
nakangiting bati rin ni Kenji. “Salamat sa pag-aayos ninyong lahat,
ha? Ah, siyanga pala,” at mabilis siyang lumapit kay Cyan, at
hinila muna niya ito papalayo sa kanyang tita. Binulungan. “Cyan,
may nalalaman ka na ba sa mangyayari bukas?”

“Ang alin? ‘Yung tungkol sa
party?”

“Bukod pa doon... Sa
akin...”

“Ah, sa iyo?” at inangat ni Cyan
ang kanyang hintuturo. “Oo. Kinuwento na sa akin nina Clio nu’ng
isang araw pa... Good luck na lang ating lahat para bukas.
Lalung-lalo na sa iyo...”

“Basta maghanda pa rin tayong
lahat. Pero sana ay walang labanan bukas.”

“Alas-siyete ba ng gabi uli
magsisimula ang party bukas?”

“Oo, pero di bale... Sa susunod,
puro sa umaga na Cyan!”

“Hehehe... Sige, ‘kaw nang bahala.
Natutuwa kami para sa iyo dahil tuluyan ka nang gagaling sa sumpa
mo na halos pitong taon mong nai-suffer...”

“Salamat, Cyan.”

Patlang. Maya-maya’y may naamoy
sina Kenji at Cyan na mabangong luto mula sa
kitchen.

“Sina Tyrone at Isagani ang taya
sa pagluluto ng mga handa natin para bukas. Mmmm... anu-ano kayang
niluluto nila ngayon? Mukhang masasarap!”

“‘Geh, hahayaan na kita sa
ginagawa mo ngayon Cyan,” nakangiting wika ni Kenji. “Salamat sa
inyong efforts... Mamaya, madaling-araw na naman at kelangan
ko na namang mamahinga... Aalis na ako, kukumustahin ko pa ’yung
iba dito. Basta bukas, be cautious... Pero hanggat maayos pa
ang party, the show must go on!”

Kinabukasan.

Alas-sais na ng umaga. Sinadya
talaga ng lahat ng mga Element Wielders na bantayan ang
patay na katawan ni Kenji. Gising na ang lahat, at nakapalibot sila
sa nakahigang binata. Matiyaga nilang binantayan ito sakali mang
masira na sa di inaasahang oras ang Great Seal, na siyang
nagkukulong at pumipigil sa muling pagkabuhay ng pinakamalakas na
mandirigma na si Haring Maximillian… sa loob ng dalawampu’t limang
taon.

Naka-indian sit ang lahat.
Diretso ang tingin kay Kenji. Maya-maya ay may kumalabit kay Genji.
Si Shingue.

“Maligayang kaarawan sa inyong
dalawa ni Kenji,” unang bati ni Shingue, nakangiti.

“Salamat Shingue,” at nakangiti na
rin si Genji. “Mamayang alas-siyete ng gabi ay magsisimula na ang
party.”

“Siguro, mamayang alas-tres ng
hapon ay may mga dadating na ano?” si Claude.

“Sina Percy at Tadteo ay dadating
daw ng alas-dose,” wika ni Reinhardt. “Iyon ang sabi sa akin ni
Kenji kahapon bago siya natulog ulit. Dito na nga pala mananatili
ang dalawang iyon mula ngayon.”

“Ayos,” si Lucky.
“Finally.”

Kinalabit naman ni Jon si
Reinhardt. “Rain, natatandaan mo pa ba kung anong itsura ni Haring
Maximillian noon, ha?”

“Um, hindi masyado eh. Ang
natatandaan ko lang ay napakahaba ang buhok niya hanggang balakang.
Tapos, pure gold pa ang kulay.”

“Matangkad na mandirigma itong si
Haring Maximillian,” si Xandir ang sumagot. “Lahat ng mga
mandirigma ng Reminescence ay pare-pareho ang pisikal na itsura,
pero magkakaiba pa rin ang mga mukha. Pare-pareho rin ang suot na
‘warrior armors’.”

“Ay tama!” si Reinhardt.
“Magkakapareho nga ang itsura ng mga buhok at armors ng
lahat ng Reminescence warriors. Pero, siyempre ay hindi iisa
ang mukha nila.”

“Lahat ng mga mandirigma ng
Reminescence ay may mahahabang buhok at iisa lang ang kulay. Pero
pagdating sa kani-kanilang mga suot na armors ay magkakaiba
naman ang kulay… depende sa lakas, ranggo o class ng isang
Reminescence warrior,” seryosong wika ni
Xandir.

“Anu-ano ba ang kulay ng mga
armors ninyo, pati na rin ang mga classes ninyo,
Xandir? Oo nga, kitam mahaba nga ang buhok mo at pure gold
pa ang kulay. Nice!” si Clio.

“Tatlo lang: mula sa pinakamababa
o ang 3rd class, ay nasa
Bronze Class. Ang 2nd
class ay nasa Silver Class, samantalang ang
1st class ay nasa Gold
Class. Kung nasa anong class ang isang mandirigma ng
Reminescence ay siya ring kulay ng kanyang suot na
armor.”

“Nasa anong Reminescence
class ka?” tanong uli ni Clio.

“N-Nakakahiya mang sabihin, pero
nasa Bronze Class lang ako...”

“Di bale, para naman sa amin ay
the best ka, Xandir!” si Cyan.

“Si Haring Maximillian ang
pinakamalakas kaya nasa Gold Class siya. Nakasuot siya ng
‘pure shining golden armor’. Dalawang taong gulang pa lang
ako noon nang maabutan ko pa siya. Inosente pa lamang ako noon sa
lahat ng nangyayari, pero ramdam ko na ang tinataglay niyang
lakas...”

Isang oras na ang nakalipas at
wala pa namang nangyayari sa inaasahan nilang lahat. Hanggang sa
nakapagdesisyon na si Reinhardt na iwan na ang binata at maghanda
na para mamaya. Napagod lang sila sa kakaantay.

“See you later,” wika ng
isa’t-isa.

Pagkatapos ay nakitulong na muli
ang ating mga bida sa mga nag-aayos sa mansyon para mamaya.
Makikita na sa kani-kanilang mga mukha ang halong excitement
at kaba. Maya-maya lamang ay may paisa-isa nang dumadating na
bisita mula sa UE. Binati sila nina Claude.

“Tyrone, Isagani... Ano ang
inihanda ninyo ngayon?” tanong ni Zoroaster nang pumasok siya sa
kitchen upang tulungan sina Isagani at Tyrone na ilabas na
ang mga nilutong pagkain. “Mukhang masasarap ah!”

“Ito ang pinagmamalaki namin ni
Tyrone na kung tawagin ay Kare-kareng Baka!” sagot ni Isagani.
“Isang sikat na Filipino delicacy na nilalagyan ng mani at
laman ng baka, at hahaluan naman ‘yan ng bagoong upang
magkalasa.”

“Bakit? Matabang ba
ito?”

“Oo, ginawa talaga siyang
matabang. Puro kasi ang lasa ng mani nito. Pero masarap na siya
kapag nahaluan na ng bagoong! Alam kong napakahilig pa naman ni
Claude na kumain ng baka. Heto pang isa, ang sikat na sikat ring
Filipino dish na kung tawagin ay Sinigang na Baboy sa
sampalok!”

Napalaway si Zoroaster habang
tinititigan niya ng diretso ang mga handa.

“At siyempre, naisipan na rin
naming lutuin ang Kalderetang Manok at Menudong Baboy na may
patatas,” dugtong ni Tyrone. “May mga taya naman sa
pagbe-bake ng malaking cake para sa kambal. Pero
nag-order na rin kami ni Isagani ng mga kakanin para naman
kay Reinhardt. Kasama na ang Letchong Baboy at of course,
ang Leche Flan at Halu-halo.”

Napaluha na sa katakawan si
Zoroaster. “H-Halu-halo? Paborito ko ‘yon...”

Alas-dose na ng tanghali nang
dumating na nga sina Percy, Tadteo, at ang iba pang mga UE. Mabilis
na bumaba ang dalawang hayop mula sa sasakyan na may kagat-kagat na
regalo para kina Kenji at Genji. Bumaba na rin ang kanilang mga
kasamahang UE, na may dala-dala ring mga regalo para sa
kambal.

“Shi amo! Shi amo, makakayakap ko
na naman shi amooo!” at tumakbo ng mabilis si Percy upang hanapin
agad si Kenji, pero mabilis rin siyang hinarang nina
Shingue.

“Percy, long time no see,”
wika ni Shingue at niyakap sina Percy at Tadteo. “Aba, may mga
regalo pa kayo ah. Kaso tulog pa si Kenji. Si Genji naman, nasa
hall.”

Nagtinginan muna ang dalawang
hayop at sabay nagtanong. “Natutulog na naman?”

“Oo, napuyat kasi siya kagabi sa
sobrang excitement,” palusot nina Lucky. “Kaya ‘ayun, hindi
na nakatulog kagabi.”

“Lagi na lang natutulog shi amo
tuwing birthday niya!” si Percy, nagdadabog. “Ilang beshes
ko na lang naaabutang tulog shi amo tuwing pupunta kami dito ni
Tadteo sha umaga! Pampitong beshes na ‘to ah!”

“Tingnan nga namin ni Percy kung
natutulog pa rin,” si Tadteo.

“E-Eh di ba, nu’ng nakaraang punta
n’yo dito noong 24th birthday
niya eh nakita n’yo namang tulog pa siya?” si Cyan.

“Ba’t ba palaging tulog shi amo
sha umaga tuwing pupunta kami rito? Nu’ng mga nakaraan, dumating
kami dito ng alash-shais ng umaga, pero tulog pa sha. Taposh
ngayong ginawa na naming alash-doshe ng tanghali ang dating namin,
eh hanggang ngayo’y tulog pa rin sha!” si Percy at
nandila.

“Haaayyy... Di bale,” si Lucky.
“Baka sa susunod ay hindi na niya gagawin ulit iyon,
promise.”

“Iyan na nga ang habit niya
eh,” si Tadteo. “Pitong beses na niyang ginagawa ‘yang habit
niyang ‘yan.”

Alas-tres naman ng hapon nang may
dumating na muling bisita mula sa UE at EUE. Nandoon sina Margot at
Vamir. Bumaba mula sa sinasakyan at agad tumakbo patungo sa mansyon
ng DDE. May dala rin silang regalo.

Sinalubong sila ni Reinhardt at
kinamayan niya ang mga bagong dating na bisita. Mahigpit naman
siyang niyakap ni Margot na namumula. Kinilig na naman ang bading
nang makita nito si Reinhardt.

“Ohhh... Ang pinakamamahal ko na
si Reinhardt, nakita ko na namang muli!” patay na patay talaga si
Margot kay Reinhardt.

“Ah Margot,” namumula ring wika ni
Reinhardt. “P-Pumasok ka na kaya...”

Nainis na naman si Vamir. “Hoy,
bruha ka! Hindi ka na naman makapagpigil diyan! Isa nang ganap na
DDE leader si Rain at galangin mo naman siya!”

“Tratuhin n’yo pa rin ako kung
paano ninyo ako nakilala noon, huwag kang mag-alala Vamir,”
nakangiting wika ni Reinhardt, habang nakayakap pa rin sa kanya si
Margot. “Ayoko kasing mataas na ang pagtingin ng mga Explorers sa
akin. Pantay-pantay pa rin tayong lahat...”

Kinikilig si Margot. “Gusto ko,
palagi kitang nakikita noong nasa UE ka pa... Oh, Reinhardt ko...
Haaayyy...”

Piningot na ni Vamir ang tainga ni
Margot. Hinila na niya ang bading papasok sa loob ng
mansyon.

Sa loob naman ng mansyon ay binati
ng mga bagong dating na bisita si Genji. Pagkatapos ay hinanap din
nila si Kenji, pero sinabi ni Genji na umalis muna ito at babalik
mamaya bago mag-party. Naniwala naman sina Vamir at binati
na rin sila ang ilang mga DDE na nandoon.

“Napakaaga n’yo naman talagang
dumating dito!” nagkakamot ng ulo si Jon. “Masyado pang maaga,
dapat mamayang alas-siyete na lang kayo dumating.”

“Kayo naman oo,” si Margot ang
sumagot. “Hindi naman kami masyadong V.I.P. para pumunta ng gano’ng
oras. Siyempre, kaya kami pumunta dito ng ganitong kaaga dahil
tutulong rin kaming ayusin ang mga ihahanda para
mamaya!”

Na-touched si Cyan. “Ouch,
sumakit bigla ang ulo ko ngayon ah...”

Binigay na ng mga bisita ang
kanilang mga regalo para sa kambal. May malalaki, may katamtaman
lang, at may maliliit... O mas maliliit pa.

“Happy 25th birthday to yah, Kenji and Genji!” bati ng
lahat.

“Maraming-maraming salamat, ha?
Gosh, na-touched naman ako sa mga sandamukal ninyong
regalo sa amin ni kuya, hahaha!” namumulang sagot ni
Genji.

“Buksan mo na ‘yung sa ‘yo Genji,”
wika ng isang EUE. “Siguradong magugustuhan ninyo ni Sir
Kenji.”

“Ehhh, mamaya na lang kaya para
mas exciting!”

“Ah ok sige,” ngumiti ang
EUE. “Bahala ka.”

“Ilalagay ko muna ito sa
hall. ‘Andoon na rin ‘yung ibang mga regalo sa hall.
Mga nakapatong sa isang napakahabang mesa.”

Tapos na rin ang mga tayang DDE sa
pagbe-bake ng dalawang malaking cake sa Baking
Room. Nakasulat na doon ang “Happy Birthday”
message sa ibabaw nito na may tig-dalawampu’t limang kandila
sa bawat cake ng kambal.

“Wow Zoroaster, hindi ko
akalaing marunong ka palang magluto ng ganitong kasarap na palabok!
Akala ko’y magaling ka lang magluto ng sandata, hahaha!”
impressed si Isagani.

“Hindi nga ako sigurado sa lasa
nito eh...” namumulang sagot si Zoroaster, na may suot na
apron.

“Matikman nga natin ang isang
hibla ng kanyang palabok,” umpisa ni Tyrone nang kumuha na siya ng
isang hibla ng palabok at saka tinikman. Ninamnam mabuti, nakapikit
ng seryoso.

“Anong lasa ha, Tyrone?” tanong ni
Isagani.

Nakapikit pa rin si Tyrone habang
ninanamnam pa rin ng seryoso ang tinitikmang palabok. Nakatingin
lang sa kanya ang dalawa. Maya-maya’y...

Dumilat na si Tyrone. “Okay
lang.”

‘Yun lang ang sinabi.

Eksaktong alas-sais na ng gabi
nang muling gumising si Kenji. Nandoon pala sa tabi niya sina
Claude at Genji at siya’y binati. “Maligayang kaarawan sa iyo,
Kenji!” at sabay nagtugtog ng cymbals ang dalawa.

Tumawa si Kenji at niyakap ang
kakambal. “Happy 25th birthday
sa ating dalawa, kuya Genji... Sa wakas... Bukas, makikita ko na
muli ang umagang kayganda...”

“Tama ka kuya... Tama
ka...”

Pagkatapos magyakapan ay agad nang
tumindig si Kenji, at nagdala na ng kanyang tuwalya. “Maliligo na
ako. Isang oras na lang at magpa-party na. Nagmamadali
ako.”

“Marami na ngang naghahanap sa iyo
eh,” si Claude. “Sina Percy at Tadteo, nasa garden sa labas.
Pagagalitan ka raw ni Percy ‘pag nakita ka na niya, hehehe... Kasi,
palagi ka na lang daw tulog!”

Tumawa si Kenji.
“Gano’n?”

“Siyanga pala kuya Kenji,” pahabol
ni Genji. “Kumusta na? Hindi pa ba nasisira ‘yung Great Seal
sa iyo?”

Hinipo ni Kenji ang kanyang
dibdib. “Kakagising ko pa lang kuya, marahil ay hindi pa... Wala pa
rin akong ideya kung anong oras siya masisira...”

Patlang.

“Sige, lumabas na muna kayong
dalawa. Maliligo na ako ng mabilis, tapos maya-maya ay magpapakita
na ako sa kanilang lahat. Salamat sa pagsalubong ninyo sa
akin!”

Alas-siyete na ng gabi ay mas
dumami pa ang nagsidatingang mga Explorers. Nagsimula na ang
party. Hindi inaasahan ng kambal na ganito pala kasosyal ang
pinagplanuhang party ng DDE para sa kanila. Aba, sa umpisa
pa lang ng party nila ay may Grand Ball
na!

Barong Tagalog at Saya ang
naisipang theme ng party kaya iyon ang suot ng mga
lalaki, samantalang naka-Filipiniana naman ang mga babae.
May mga nagsasayawan nang Explorers sa gitna ng ball, may
ilan naman ay nanonood lang.

Samantalang ang kambal ay nakaupo
naman sa kanilang hot seat. Pareho silang nanonood sa lahat
ng mga sumasayaw sa gitna ng malawak na hall. Nakasuot rin
sila ng Barong Tagalog. Nasa tabi lang ni Kenji sina Percy at
Tadteo. Tinitigan muna ni Kenji si Percy na pumapalakpak habang
nanonood at siya’y tumindig. Hinila ng mabilis si Percy papunta sa
dance floor at inanyayahang sumayaw.

“Tara Percy, sayaw tayong dalawa!”
yaya ni Kenji sa kanyang alaga.

“Shi amo makikipagshayawan sha
ishang lalaking pusha!” pero pumayag naman si Percy. Pumunta silang
pareho sa gitna ng hall at sumayaw.

Nakita sila ni Reinhardt, katabi
ang lahat ng mga Element Wielders. “Nakikita ko sa mukha ni
Kenji ang saya dahil tuluyan nang mawawala ang sumpa sa kanya,”
wika ni Lucky.

Lahat sila ay nagbabantay ng
seryoso. May nakatago silang mga sandata sa gilid. Iisa lang ang
kanilang tingin. Kasama na nila si Akira, na nakasuot na rin ng
kanyang Barong Tagalog.

“Mga kasama, pansinin ninyong
lahat kapag nag-iba na ang kilos ni Kenji,” babala ni Reinhardt.
“At kapag nangyari iyon, sadyain nating hilahin siya papalayo sa
party, at maghanda.”

Habang may Grand Ball ay
may kainan. Naka-serve na ang lahat ng mga pagkaing
pinaghandaan nina Tyrone, Isagani, at Zoroaster.
Naka-prepare na rin doon ang ilan pang mga putahe na
order nila. Kumain na ang ilan, habang ang iba ay sumasayaw
pa rin.

Sa totoo lang, kumain na pala ang
mga Element Wielders kanina upang hindi na maputol pa ang
kanilang pagbabantay kay Kenji. Kaya hindi na sila
kakain.

“Baka mamaya, maisipan ko uling
sumubo,” biro ni Clio.

Seryoso pa rin ang mukha ni
Reinhardt. Gayundin si Xandir.

“Dapat pala, sa labas na lang
natin ginawa ang party,” si Cyan, nakapameywang. “Para
ligtas.”

“Sa wakas ay makikita ko na si
Haring Maximillian,” wika naman ni Akira. “At bago na namang
kalaban...”

“Paanong nangyari na may dugong
immortal si Maximillian?” tanong ni Shingue. “Kapag nabuhay
na muli siya, kailangan na naman bang gawan uli natin siya ng
Great Seal?”

“Wala nang silbi ang Great
Seal dahil iyon ay may kakayahan lamang na ikulong ang kaluluwa
nito sa loob lamang ng maikling panahon, at hindi niya ito kayang
patayin,” sagot ni Akira.

“Kung gano’n, ano na lang pala ang
natatanging paraan upang tuluyan nang mawala si Haring
Maximillian?” nag-aalalang tanong ni Isagani.

“Hindi pa natin alam,” sagot naman
ni Reinhardt. “Bahala na!”

Ika-sampu na ng gabi nang
sinimulan nang tawagin ng host ang dalawang birthday
celebrants upang ihipan na ang kanilang mga kandila bago kainin
ang dalawang cake. Lumapit naman ang dalawa at saka humarap
sa tig-isang cake. Nakasindi na ang mga kandila.

“Batiin na nating lahat ang dalawa
para sa kanilang Silver birthday celebration sa araw na
ito,” wika ng host, at nagtaas ng kamay. Nagkumpas at
kumanta na ang lahat ng sabay-sabay.

“Happy birthday to you... Happy
birthday to you...”

Pagkatapos ay inanyayahan na ng
host ang dalawa na mag-wish bago ihipan ang kanilang
mga kandila. “Hala, at mag-wish na kayong dalawa!” nakangiti
niyang yaya. “Ikaw muna, Genji.”

Pumikit na si Genji at
nag-wish sa isip. Pagkatapos ay agad na niyang hinipan ang
lahat ng mga kandila sa kanyang cake. Pumalakpak ang
lahat.

Ngayon ay turn naman ni
Kenji. Nakaharap na siya sa kanyang cake. Pumikit saglit,
ngunit dumilat na kaagad. Hindi muna niya hinipan ang mga kandila.
Nagtaka ang lahat.

“Mga ginoo at ginang,” nakangiting
tawag ni Kenji. “Ipagpaumanhin po ninyo ako, pero maaari ko po bang
sabihin mismo sa harapan ninyo ang kaisa-isa at mumunti ko pong
kahilingan?”

Nagtinginan sa isa’t-isa ang mga
tao at pagkatapos ay tumango na sila ng sabay-sabay sa harap ni
Kenji.

Ngumiti muli ng matamis si Kenji
at humarap na uli siya sa kanyang cake. Pumikit. “Ang
tanging kahilingan ko lamang ay... Sana mula bukas, hanggang sa
huli ay makita ko nang muli ang ganda ng araw at ng umaga! ‘Yun
bang… makikita ko na uli ang liwanag ng mundong ito at tapusin na
rin ang paghihirap kong ito!”

Lalong nagtaka ang mga tao dahil
hindi nila naintindihan ang kaisa-isang kahilingan ng binata.
Nagtinginan uli sa isa’t-isa.

Idinilat na ng binata ang kanyang
mga mata at saka hinipan ang mga kandila. Palakpakan. Pero
pagkatapos ay bigla namang nagliwanag ang buong katawan ni
Kenji!

Nakita agad iyon ng mga tao,
gayundin ang mga Element Wielders. Mas lumakas pa ang
liwanag sa katawan ng binata.

“Ang Great Seal, mukhang
masisira na!” sigaw ni Reinhardt. “Maghanda na ang lahat. Mabubuhay
na muli si Haring Maximillian!”

Mabilis nang nilapitan ni Genji si
Kenji ngunit pinigilan siya nito. “Huwag kang mag-alala, kuya...
Magiging ayos lang ako... Lumayo ka lang...” wika ni Kenji at
muling pumikit.

“Lumapit na tayong lahat,” tawag
ni Reinhardt. “Masisira na ang Great Seal! Kapag lumabas na
si Haring Maximillian, maghanda kayo!”

“OO!” at lumapit na ng mga
Element Wielders kay Kenji.

Naglayuan ang mga tao. Hindi nila
alam kung ano na ang nangyayari. Gayundin sina Percy at Tadteo, na
parehong nakanganga.

Nakalapit na sina Reinhardt kay
Kenji ngunit dumistansya sila ng kaunti. Sabay-sabay silang
naglabas ng kani-kanilang sandata. Napansin iyon ng mga bisitang
Explorers. “T-Teka, anong nangyayari dito ngayon ah? Anong
meron?”

“Sa isang inaasahang panahon...
Isisilang na namang muli ang tinagurian nating lahat na greatest
warrior in history!” wika ni Reinhardt.

Nagulat ang mga Explorers. “A-Ano?
Papaanong nangyari iyon?” at pinagmasdan ng mga Explorers ang
nagliliwanag na si Kenji. “Matagal na siyang patay!”

May lumabas na mga kakaibang
auras na maliwanag sa katawan ng binata at nagtungo ang mga
ito sa iba’t-ibang direksyon. Mahangin na ang loob ng mansyon.
“‘Ayan na siya...” wika ni Reinhardt.

Nakapikit pa rin si Kenji.
Maya-maya’y may malaking bilog na kulay ginto ang lumabas mula sa
kanyang katawan na mas maliwanag. Naging mas alerto ang mga
Element Wielders.

“Reinhardt, ano nang gagawin?”
tanong ni Claude. “Go na?”

Nakikiramdam pa rin si Reinhardt.
Hindi alam ang gagawin kung susugod na ba o hindi pa. “H-Huwag
muna...”

Lumipad ang malagintong liwanag
patungong second floor. “Pumunta siya sa second
floor!” sigaw ni Xandir. “Sundan natin siya!”

“Teka, may mga lumalabas pa mula
sa katawan ni Kenji,” wika ni Akira. “Ang akala ko eh, si Haring
Maximillian lang ang ikinulong sa Great Seal?!”

“Sabi ko na nga ba...” galit na
wika ni Reinhardt. “Pati ang buong Reminescence ay ikinulong rin sa
kanya kasama si Haring Maximillian.”

Hindi inasahan ng mga Element
Wielders na lahat pala ng mga Explorers doon ay nakahawak na
rin sa kani-kanilang mga baong sandata upang tumulong, kahit na

